**แบบรูปรายการงานก่อสร้างและร่างขอบเขตของงาน (TOR)**

**โครงการก่อสร้างถนนคอนกรีตเสริมเหล็ก รหัสทางหลวงท้องถิ่น กจ.ถ.45-007 สายหนองแกบน – สายพุใหญ่**

**หมู่ที่ 7 บ้านหนองแก ตำบลลาดหญ้า กว้าง 6 เมตร ยาว 1,720 เมตร หนา 0.15 เมตร หรือมีพื้นที่ไม่น้อยกว่า 10,320 ตารางเมตร องค์การบริหารส่วนตำบลลาดหญ้า อำเภอเมืองกาญจนบุรี จังหวัดกาญจนบุรี**

......................................................................................................................................................................................

**1.ความเป็นมา**

 ตามที่องค์การบริหารส่วนตำบลลาดหญ้า ได้รับการจัดสรรงบประมาณเงินอุดหนุนเฉพาะกิจ ประจำปีงบประมาณ พ.ศ. 2567 แผนงานยุทธศาสตร์ส่งเสริมการกระจายอำนาจให้แก่องค์กระปกครองส่วนท้องถิ่น งบประมาณเงินอุดหนุนที่จัดสรรให้แก่องค์กรปกครองส่วนท้องถิ่น (เทศบาลตำบลและองค์การบริหารส่วนตำบล) ก่อสร้างถนนคอนกรีตเสริมเหล็ก รหัสทางหลวงท้องถิ่น กจ.ถ. 45-007 สายหนองแกบน – สายพุใหญ่

หมู่ที่ 7 บ้านหนองแก ตำบลลาดหญ้า กว้าง 6 เมตร ยาว 1,720 เมตร หนา 0.15 เมตร หรือมีพื้นที่ไม่น้อยกว่า 10,320 ตารางเมตร องค์การบริหารส่วนตำบลลาดหญ้า อำเภอเมืองกาญจนบุรี จังหวัดกาญจนบุรี ตามระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560 ข้อ 21

**2.วัตถุประสงค์**

 2.1 เพื่อพัฒนาและยกระดับโครงสร้างพื้นฐานให้ได้มาตรฐาน

 2.2 เพื่อให้การเดินทางและขนส่งสินค้าได้อย่างสะดวกและปลอดภัย

 2.3 เพื่อให้ประชาชนมีความปลอดภัยในชีวิตและทรัพย์สิน

**3.คุณสมบัติผู้เสนอราคา**

 3.1 มีความสามารถตามกฎหมาย

 3.2 ไม่เป็นบุคคลล้มละลาย

 3.3 ไม่อยู่ระหว่างเลิกกิจการ

 3.4 ไม่เป็นบุคคลซึ่งอยู่ระหว่างถูกระงับการยื่นข้อเสนอหรือมำสัญญากับหน่วยงานของรัฐไว้ชั่วคราว เนื่องจากเป็นผู้ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง

 3.5 ไม่เป็นบุคคลระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายสารสนเทศของกรมบัญชีกลาง ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการกรรมการผู้จัดการ ผู้บริหาร ผู้มีอำนาจในการดำเนินงานในกิจการของนิติบุคคลนั้น

 3.6 มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้างและบริหารพัสดุภาครัฐกำหนดในราชกิจจานุเบกษา

 3.7 เป็นนิติบุคคลผู้มีอาชีพรับจ้างงานที่ประกวดราคาอิเล็กทรอนิกส์ดังหล่าว

 3.8 ไม่เป็นผู้มีผลประโยชน์ร่วมกันกับผู้ยื่นข้อเสนอราคารายอื่นที่เข้ายื่นข้อเสนอแก่องค์การบริหารส่วนตำบลลาดหญ้า ณ วันที่ประกาศประกวดราคาอิเล็กทรอนิกส์ หรือไม่เป็นผู้กระทำการอันเป็นการขีดขวามการแข่งขันราคาอย่างเป็นธรรม ในการประกวดราคาอิเล็กทรอนิกส์ครั้งนี้

 3.9 ไม่เป็นผู้ได้รับสิทธิ์หรือความคุ้มกันซึ่งอาจปฏิเสธไม่ยอมขึ้นศาลไทย เว้นแต่รัฐบาลได้มีคำสั่งให้สละสิทธิและความคุ้มกันเช่นว่านั้น

 3.10 เป็นผู้ประกอบการที่ขึ้นทะเบียนงานก่อสร้าง สาขางานก่อสร้างทาง ไม่น้อยกว่าชั้น 6 ประเภทหลักเกณฑ์คุณสมบัติทั่วไปและคุณสมบัติเฉพาะ ไว้กับกรมบัญชีกลาง

-2-

 3.11 ผู้ยื่นข้อเสนอต้องมีผลงานก่อสร้างถนนประเภทเดียวกันกับผลงานที่ประกวดราคาจ้างก่อสร้าง ในวงเงินไม่น้อยกว่า 4,000,000.00 บาท (สี่ล้านบาทถ้วน) และเป็นผลงานที่เป็นคู่สัญญาโดยตรงกับหน่วยงานของรัฐ หรือหน่วยงานเอกชน ที่องค์การบริหารส่วนตำบลลาดหญ้าเชื่อถือ

 3.12 ผู้ยื่นข้อเสนอต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e - GP) ของกรมบัญชีกลาง

 ผู้ยื่นข้อเสนอที่ยื่นข้อเสนอในรูปแบบของ “กิจการร่วมค้า (Joint Venture)” หรือ “กิจการค้าร่วม (Consortium)” ต้องมีคุณสมบัติ ดังนี้

 (1) กรณีที่ข้อตกลงฯ กำหนดให้ “กิจการร่วมค้า (Joint Venture)” หรือ “กิจการค้าร่วม (Consortium)” รายใดรายหนึ่งเป็นผู้เข้าร่วมค้าหลัก ข้อตกลงฯ จะต้องมีการกำหนดสัดส่วนหน้าที่ และความรับผิดชอบในปริมาณงาน สิ่งของ หรือมูลค่าตามสัญญาของผู้เข้าร่วมค้าหลักมากกว่าผู้เข้าร่วมค้ารายอื่นทุกราย

 (2) กรณีที่ข้อตกลงฯ กำหนดให้ “กิจการร่วมค้า (Joint Venture)” หรือ “กิจการค้าร่วม (Consortium)” รายใดรายหนึ่งเป็นผู้เข้าร่วมค้าหลัก กิจการร่วมค้านั้นต้องใช้ผลงานของผู้เข้าร่วมค้าหลักรายเดียวเป็นผลงานของกิจการร่วมค้าที่ยื่นข้อเสนอ

 (3) กรณีที่ข้อตกลงฯ กำหนดให้ “กิจการร่วมค้า (Joint Venture)” หรือ “กิจการค้าร่วม (Consortium)” รายใดรายหนึ่งเป็นผู้เข้าร่วมค้าหลัก ผู้เข้าร่วมหลักจะต้องเป็นผู้ประกอบการที่ขึ้นทะเบียนไว้กับกรมบัญชีกลาง ในส่วนของผู้เข้าร่วมค้าที่ไม่ใช่ผู้เข้าร่วมค้าที่ไม่ใช่ผู้เข้าร่วมค้าหลักจะเป็นผู้ประกอบการที่ขึ้นทะเบียนในสาขางานก่อสร้างไว้กับกรมบัญชีกลางหรือไม่ก็ได้

 (4) สำหรับข้อตกลงฯ ที่ไม่ได้กำหนดให้ กำหนดให้ “กิจการร่วมค้า (Joint Venture)” หรือ “กิจการค้าร่วม (Consortium)” รายใดรายหนึ่งเป็นผู้เข้าร่วมค้าหลัก ผู้เข้าร่วมค้าทุกรายจะต้องมีคุณสมบัติครบถ้วนตามเงื่อนไขที่กำหนดไว้ในเอกสารเชิญชวน

 3.13 ผู้ยื่นข้อเสนอซึ่งได้รับคัดเลือกเป็นคู่สัญญาต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์ (Electronic Government Procurement : e-GP) ของกรมบัญชีกลาง ตามที่คณะกรรมการ ป.ป.ช. กำหนด

 3.14 ผู้ยื่นข้อเสนอต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ ตามที่คณะกรรมการ ป.ป.ช.กำหนด

 3.15 ผู้ยื่นข้อเสนอซึ่งได้รับการคัดเลือกเป็นคู่สัญญาต้องรับและจ่ายเงินผ่านบัญชี เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดก็ได้ ตามที่คณะกรรมการ ป.ป.ช. กำหนด

**4.รูปแบบรายการ**

ก่อสร้างถนนคอนกรีตเสริมเหล็ก รหัสทางหลวงท้องถิ่น กจ.ถ. 45-007 สายหนองแกบน – สายพุใหญ่ หมู่ที่ 7 บ้านหนองแก ตำบลลาดหญ้า กว้าง 6 เมตร ยาว 1,720 เมตร หนา 0.15 เมตร หรือมีพื้นที่ไม่น้อยกว่า 10,320 ตารางเมตร องค์การบริหารส่วนตำบลลาดหญ้า อำเภอเมืองกาญจนบุรี จังหวัดกาญจนบุรี

**5.ระยะเวลาดำเนินการ**

 พฤษภาคม 2567 – สิงหาคม 2567

-3-

**6.ระยะเวลาในการก่อสร้าง และส่งมอบงาน**

 ดำเนินการก่อสร้างแล้วเสร็จไม่เกิน 150 วัน นับถัดจากวันลงนามในสัญญาจ้าง

**7.วงเงินในการจัดจ้าง**

 จัดจ้างด้วยเงินอุดหนุนเฉพาะกิจ ประจำปีงบประมาณ พ.ศ. 2567 แผนงานยุทธศาสตร์ส่งเสริมการกระจายอำนาจให้แก่องค์กระปกครองส่วนท้องถิ่น งบประมาณเงินอุดหนุนที่จัดสรรให้แก่องค์กรปกครองส่วนท้องถิ่น (เทศบาลตำบลและองค์การบริหารส่วนตำบล) วงเงิน 8,056,000.00 บาท (-แปดล้านห้าหมื่นหกพันบาทถ้วน-)

**8.หลักเกณฑ์ในการพิจารณาคัดเลือกข้อเสนอ**

 ใช้เกณฑ์ราคา เป็นหลักเกณฑ์ในการพิจารณาคัดเลือกข้อเสนอ

**9.การจ่ายเงิน**

 งวดเดียว เป็นเงิน 100 เปอร์เซ็นต์ เมื่อผู้รับจ้างได้ปฏิบัติงานให้แล้วเสร็จเรียบร้อยตามสัญญา รวมทั้งทำสถานที่ก่อสร้างให้สะอาดเรียบร้อย

**10.การรับประกันความชำรุดบกพร่องของงานจ้าง**

ผู้รับจ้าง จะต้องรับประกันความชำรุดบกพร่องของงานจ้างที่เกิดขึ้นภายในระยะเวลา 2 ปี นับถัดจากวันที่องค์การบริหารส่วนตำบลลาดหญ้าได้รับมอบงานงวดสุดท้าย โดยผู้รับจ้างต้องรีบจัดการแก้ไขให้ดีดังเดิมภายใน 15 วัน นับแต่วันที่ได้รับแจ้งความชำรุดบกพร่อง

**11.สถานที่ติดต่อเพื่อขอทราบข้อมูลเพิ่มเติม และส่งข้อเสนอแนะวิจารณ์ หรือแสดงความคิดเห็น**

 ผู้สนใจสามารถวิจารณ์เสนอข้อคิดเห็นหรือข้อเสนอแนะ เกี่ยวกับร่างขอบเขตงานงานนี้เป็นลายลักษณ์อักษร โดยระบุชื่อ ที่อยู่ หมายเลขโทรศัพท์ที่สามารถติดต่อได้ ทางไปรษณีย์ตอบรับด่วนพิเศษ (EMS) ไปที่องค์การบริหารส่วนตำบลลาดหญ้า งานพัสดุ กองคลัง เลขที่ 999 หมู่ที่ 4 ตำบลลาดหญ้า อำเภอเมือง จังหวัดกาญจนบุรี 71190 หรือทางเว็ปไซด์ WWW.Ladya-sao.go.th หรือไปรษณีย์อิเล็กทรอนิกส์ saraband\_06710112@dla.go.th